**Kriteriji vrednovanja**

**5. razred**

Polazišne točne u vrednovanju svih učenika iz nastavnog predmeta Katoličkog vjeronauka su Pravilnik o načinima, postupcima i elementima vrednovanja učenika u osnovnoj i srednjoj školi i Kurikulum za nastavni predmet Katolički vjeronauk za osnovne škole i gimnazije u Republici Hrvatskoj (<https://narodne-novine.nn.hr/clanci/sluzbeni/2019_01_10_216.html>) kao i narav te posebnost sadržaja nastavnog predmeta.

Pri planiranju i provedbi vrednovanja vjeroučitelji će se ravnati temeljnim načelima kurikuluma s posebnim osvrtom na odgojno-obrazovne ishode svrstane u četiri domene:

1. domena: Čovjek i svijet u Božjem naumu
2. domena: Riječ Božja i vjera Crkve u životu kršćana
3. domena: Kršćanska ljubav i moral na djelu
4. domena: Crkva u svijetu

Prema kurikulumu za Katolički vjeronauk elementi vrednovanja su **znanje**, **stvaralačko izražavanje** te **kultura međusobnoga komuniciranja**.

|  |  |
| --- | --- |
| **Elementi vrednovanja** | **Vrednuje se…** |
| ZNANJE | usvajanje, interpretiranje, razumijevanje i argumentiranje temeljnih činjenica, pojmova, događaja i tekstova na spoznajnom, doživljajnom i djelatnom planu  |
| STVARALAČKO IZRAŽAVANJE | usmeno, pisano, likovno, glazbeno, digitalno i scensko stvaralaštvo te istraživački rad s ciljem povezivanja usvojenih spoznaje, znanja, stavova i vrijednosti s vlastitim iskustvom  |
| KULTURA MEĐUSOBNOG KOMUNICIRANJA  | izražavanje o stavovima i vrijednostima, ponašanje i marljivost tijekom procesa učenja i poučavanja  |

Tijekom nastavne godine vjeroučitelji će sustavno provoditi formativno i sumativno vrednovanje.

**VREDNOVANJE**

**FORMATIVNO**

ne rezultira brojčanom ocjenom

ocjenom, već

kvalitativnom

povratnom informacijom

**vrednovanje za učenje**

cilj je

unapređivanje i

planiranje budućega

učenja i poučavanja

**vrednovanje kao učenje**

aktivno uključivanje

učenika u proces

vrednovanja

**SUMATIVNO**

rezultira brojčanom

ocjenom

**vrednovanje naučenoga**

o

cjenjivanje razine

postignuća učenika

Formativno vrednovanje provodit će se sustavno tijekom nastavnog procesa s ciljem poboljšanja aktivnosti, motiviranosti, samostalnosti i kreativnosti učenika, a vrednovanje naučenoga s ciljem procjene razine usvojenosti odgojno-obrazovnih ishoda, i to nakon određene tematske cjeline i/ili obrazovnoga razdoblja.

Metode kojima će se vjeroučitelji služiti u provedbi vrednovanja naučenoga: usmena provjera, učenički projekti, procjena rasprave u kojoj sudjeluje učenik, esejski zadatci, grafički organizatori znanja, digitalni kvizovi (u slučaju nastave na daljinu) i dr.

**ZAKLJUČIVANJE OCJENA NA KRAJU GODINE**

**Zaključna ocjena na kraju nastavne godine izvodi se na temelju elemenata vrednovanja i cjelokupnog rada učenika tijekom cijele školske godine, uzimajući u obzir ocjene i rad tijekom nastave na daljinu (redovito rješavanje školskih zadataka i izrada jednog (1) kompleksnijeg zadatka), kao i one iz ostatka nastavne godine (prema kriterijima vrednovanja).**

**ZNANJE**

|  |
| --- |
| **OŠ KV A.5.1.** Učenik objašnjava važnost zajedništva te kako nas vjera potiče na prihvaćanje sebe i drugih. |
|  |
| **dovoljan (2)** | Učenik prepoznaje različitost među ljudima.Učenik prepoznaje važnost prihvaćanja različitosti. |
| **dobar (3)** | Učenik navodi različitosti među ljudima. Učenik prepoznaje važnost prihvaćanja različitosti. Učenik razlikuje pojmove dijaloga i diskriminacije na primjerima iz konkretnog života.  |
| **vrlo dobar (4)** | Učenik opisuje različitosti među ljudima. Učenik objašnjava na temelju konkretnih primjera važnost prihvaćanja različitosti i razvijanja odnosa, poštovanja i povjerenja u izgradnji zajedništva.  |
| **odličan (5)** | Učenik objašnjava različitost među ljudima. Učenik analizira i tumači na temelju konkretnih primjera važnost prihvaćanja različitosti i razvijanja odnosa, poštovanja i povjerenja te izgradnja zajedništva.  |
|  |
| **OŠ KV A.5.2.** Učenik opisuje Bibliju kao temeljni izvor kršćanstva i židovstva navodi povijesne i geografske odrednice novozavjetne biblijske knjige, prenesena značenja biblijskog teksta i temeljne biblijske poruke kako bi otkrio poruku za svoj život.  |
|  |
| **dovoljan (2)** | Učenik prepoznaje osnovne dijelove Biblije, temeljne sadržaje Staroga i Novoga zavjeta i biblijske kratice evanđelja.  |
| **dobar (3)** | Učenik prepoznaje osnovne dijelovi Biblije i navodi temeljne sadržaje Staroga i Novoga zavjeta. Učenik pomoću biblijskih kratica pronalazi određena mjesta u Bibliji. Učenik imenuje novozavjetne knjige evanđelja, Djela apostolska i neke poslanice. Učenik navodi poruke pojedinih biblijskih tekstova.  |
| **vrlo dobar (4)** | Učenik prepoznaje biblijske kratice većine novozavjetnih knjiga iz pomoću njih pronalazi ih u Bibliji. Učenik jednostavno objašnjava važnost biblijskih sadržaja za život čovjeka. Učenik navodi i jednostavno tumači odabrane slike koje rabimo govoreći o Bogu.  |
| **odličan (5)** | Učenik prepoznaje biblijske kratice novozavjetnih te nekih starozavjetnih knjiga i pomoću njih pronalazi ih u Bibliji. Učenik objašnjava, navodeći primjere, važnost biblijskih sadržaja za život čovjeka.  |
|  |
| **OŠ KV A.5.3.** Učenik objašnjava prisutnost Božjih tragova u povijesti i u drugim religijama, razlikuje glavna obilježja monoteističkih religija, radi razumijevanja i poštovanja drugih ljudi i njihovih životnih vrijednosti.  |
|  |
| **dovoljan (2)** | Učenik prepoznaje prisutnost religioznosti u životu čovjeka. Učenik prepoznaje glavna obilježja monoteističkih religija. Učenik navodi važnost dijaloga i poštovanja drugih ljudi za suživot.  |
| **dobar (3)** | Učenik navodi primjere kako vjera može dati odgovore na mnoga životna pitanja (životna pitanja).Učenik prepoznaje različita shvaćanja i predodžbe Boga u povijesti (primitivne i antičke religije) i u drugim religijama danas (politeizam i monoteizam). Učenik navodi glavna obilježja monoteističkih religija (simbol, utemeljitelj, vrijeme i mjesto nastanka, božanstvo, bogomolja, sveta knjiga). |
| **vrlo dobar (4)** | Učenik tumači prisutnost religioznosti u životu čovjeka. Učenik opisuje uz pomoć učitelja glavna obilježja monoteističkih religija te tumači važnost dijaloga i poštovanja drugih ljudi za suživot.  |
| **odličan (5)** | Učenik analizira i tumači prisutnost religioznosti u životu čovjeka. Učenik opisuje glavna obilježja monoteističkih religija te je na konkretnim primjerima tumači važnost dijaloga i poštovanja drugih.  |
|  |
| **OŠ KV B.5.1. Učenik u biblijskoj povijesti i evanđeljima otkriva Boga koji čovjeku pokazuje put i daje čovjeku potrebnu snagu za suočavanje s različitim životnim situacijama i izazovima.**  |
|  |
| **dovoljan (2)** | Učenik uz pomoć vjeroučitelja navodi velike likove biblijske povijesti i predstavlja ključne biblijske događaje povezane s njima.  |
| **dobar (3)** | Učenik samostalno navodi velike likove biblijske povijesti. Učenik opisuje ključne biblijske događaje povezane s velikim likovima biblijske povijesti. Učenik pronalazi povezanost i značenje biblijskih poruka s konkretnim životom pojedinca i zajednice.  |
| **vrlo dobar (4)** | Učenik tumači velike likove biblijske povijesti. Učenik tumači ključne biblijske događaje povezane s velikim likovima biblijske povijesti. Učenik objašnjava značenje biblijskih poruka u vezi s konkretnim životom pojedinca i zajednice.  |
| **odličan (5)** | Učenik analizira velike likove biblijske povijesti. Učenik objašnjava ključne biblijske događaje povezane s velikim likovima biblijske povijesti. Učenik analizira povezanost i značenje biblijskih poruka s konkretnim životom pojedinca i zajednice.  |
|  |
| **OŠ KV B.5.3.** Učenik objašnjava oblike, vrijeme i načine kršćanske molitve u poveznici s tijekom i ključnim vremenima liturgijske godine kako bi s razumijevanjem sudjelovao u slavljenju i molitvi.  |
|  |
| **dovoljan (2)** | Učenik imenuje osnovne oblike, načine i vrijeme kršćanske molitve, liturgijska vremena i središnja slavlja liturgijske godine.  |
| **dobar (3)** | Učenik opisuje temeljno značenje, važnost i potrebu molitve u životu vjernika. Učenik navodi različita vremena liturgijske godine i najvažnije blagdane.  |
| **vrlo dobar (4)** | Učenik tumači važnost molitve, različite oblike i načine molitve tijekom liturgijske godine. Učenik objašnjava i razlikuje istinsku molitvu Bogu i molitvu povezanu s praznovjerjem.  |
| **odličan (5)** | Učenik sastavlja vlastitu molitvu po uzoru na molitve ljudi vjere (Marija, sveci, blaženici drugi uzori vjere). Učenika raspravlja o važnosti molitve za osobni odnos s Bogom.  |
|  |
| **OŠ KV C.5.1.** Učenik navodi vrednote Božjega kraljevstva za ostvarenje mira, pravde i ljubavi te objašnjava kako na temelju tih vrednota graditi odnose prema drugima.  |
|  |
| **dovoljan (2)** | Učenik uz pomoć navodi vrednote Božjeg kraljevstva za ostvarenje mira, pravde i ljubavi u suvremenome životu. Učenik navodi konkretne geste brige prema svima onima koji su potrebiti pomoći, polazeći od Isusova odnosa.  |
| **dobar (3)** | Učenik navodi vrednote Božjega kraljevstva. Učenik uz pomoć učitelja predlaže konkretne postupke prema onima koji su u različitim potrebama.  |
| **vrlo dobar (4)** | Učenik objašnjava potrebu i mogućnost življenja vrednote Božjeg kraljevstva za ostvarenje mira, pravde i ljubavi u suvremenom životu.  |
| **odličan (5)** | Učenik obrazlaže potrebu i mogućnost življenja vrednota Božjeg kraljevstva za ostvarenje mira, pravde i ljubavi u suvremenom životu.  |
|  |
| **OŠ KV C.5.2.Učenik uočava da nas vjera potiče na stvaranje kvalitetnih međuljudskih odnosa u svom okruženju.**  |
|  |
| **dovoljan (2)** | Učenik navodi pravila ponašanja u razredu i školi. Učenik povezuje posljedice kršenja tih pravila za pojedince i cijelu zajednicu. Učenik navodi primjere odgovornosti za sebe i druge.  |
| **dobar (3)** | Učenik opisuje pravila ponašanja u razredu i u školi. Učenik navodi posljedice kršenja tih pravila za pojedince i cijelu zajednicu. Učenik navodi primjere preuzimanja odgovornosti za vlastito ponašanje.  |
| **vrlo dobar (4)** | Učenik obrazlaže pravila ponašanja u razredu i školi. Učenik obrazlaže posljedice kršenja tih pravila za pojedinca i cijelu zajednicu. Učenik na primjerima tumači kako se može za sebe i druge preuzeti odgovornost.  |
| **odličan (5)** | Učenik predlaže i argumentirano tumači pravila ponašanja u razredu i školi. Učenik argumentirano obrazlaže posljedice kršenja tih pravila za pojedinca i cijelu zajednicu. Učenik na primjerima tumači kako se može za sebe i druge preuzeti odgovornost.  |
|  |
| **OŠ KV C.5.3.** Učenik upoznaje temeljna moralna načela (pravila ponašanja) monoteističkih religija.  |
|  |
| **dovoljan (2)** | Učenik navodi glavna moralna načela monoteističkih religija.  |
| **dobar (3)** | Učenik uz pomoć učitelja opisuje glavna moralna načela monoteističkih religija. Učenik u načelima monoteističkih religija prepoznaje sličnosti i razlike s kršćanskim moralnim načelima.  |
| **vrlo dobar (4)** | Učenik samostalno opisuje glavna moralna načela monoteističkih religija. Učenik opisuje sličnosti i razlike s kršćanskim moralnim načelima.  |
| **odličan (5)** | Učenik tumači glavna moralna načela monoteističkih religija. Učenik tumači sličnosti i razlike s kršćanskim moralnim načelima.  |
|  |
| **OŠ KV D.5.1.Učenik opisuje Crkvu kao pred nositeljicu Isusova nauka te otkriva koja je njegova uloga u Crkvi i svijetu.**  |
|  |
| **dovoljan (2)** | Učenik imenuje odabrane važnije osobe za život Crkve (sveti Pavao, sveti Petar, hrvatski sveci). |
| **dobar (3)** | Učenik opisuje važnije elemente iz života apostola, života prve kršćanske zajednice te života hrvatskih svetaca.  |
| **vrlo dobar (4)** | Učenik opisuje važnije elemente iz života apostola, života prve kršćanske zajednice te života hrvatskih svetaca. Učenik tumači doprinos apostola i svetaca životu Crkve.  |
| **odličan (5)** | Učenik objašnjava važnije elemente iz života apostola, života prve kršćanske zajednice te života hrvatskih svetaca. Učenik tumači doprinos apostola i svetaca životu Crkve.  |
|  |
| **OŠ KV D.5.2.** Učenik prepoznaje važnije izričaje kršćanske umjetnosti (likovna, glazbena, filmska, književnost i suvremena duhovna literatura) te otkriva kako su utjecali na obogaćivanje vjere kroz povijest i kako mogu izgrađivati njegovu osobnu vjeru.  |
|  |
| **dovoljan (2)** | Učenik uz pomoć prepoznaje odabrane biblijske likove/događaje na reprodukcijama najpoznatijih umjetničkih djela i kršćanske/duhovne poruke.  |
| **dobar (3)** | Učenik jednostavno opisuje odabrane biblijske likove/događaje na reprodukcijama najpoznatijih umjetničkih djela i prepoznaje kršćanske/duhovne poruke.  |
| **vrlo dobar (4)** | Učenik opisuje biblijske likove/događaje na primjerima reprodukcija umjetničkih djela i navodi kršćanske/duhovne poruke.  |
| **odličan (5)** | Učenik tumači biblijske likove/događaje na reprodukcijama umjetničkih djela i prepoznaje kršćanske/dHvala. uhovne poruke i događaje.  |
|  |
| **OŠ KV D.5.3.Učenik istražuje i izdvaja temeljne pojmove drugih religija, uočava njihov utjecaj i obilježja u suvremenome društvu (u umjetnosti, književnosti, glazbi, filmovima…).**  |
|  |
| **dovoljan (2)** | Učenik prepoznaje uz pomoć pojmove židovstva u biblijskim tekstovima. Učenik prepoznaje da postoji utjecaj svjetskih religija u sredini/sadržajima s kojima se susreće i prepoznaje primjere u kojima se prepoznaje utjecaj svjetskih religija.  |
| **dobar (3)** | Učenik prepoznaje i imenuje pojmove židovstva u biblijskim tekstovima. Učenik navodi poznate primjere u kojima se očituje utjecaj svjetskih religija i navodi kojim religijama pripadaju neki od njih.  |
| **vrlo dobar (4)** | Učenik opisuje pojmove židovstva u biblijskim tekstovima. Učenik opisuje odabrane poznate primjere u kojima se očituje utjecaj svjetskih religija i navodi kojim religijama pripadaju.  |
| **odličan (5)** | Učenik samostalno izdvaja i opisuje pojmove židovstva u biblijskim tekstovima. Učenik samostalno prepoznaje i pronalazi nove primjere utjecaja svjetskih religija u suvremenom društvu.  |
|  |

**STVARALAČKO IZRAŽAVANJE**

|  |  |
| --- | --- |
| **dovoljan (2)** | Učenik ima poteškoće u oblikovanju misli u rečenici i sadržaju. Vrlo se teško snalazi u pismenom, glazbenom i likovnom izričaju. Vrlo rijetko ili gotovo nikad ne izlaže vlastite stavove i mišljenje. Potrebno je stalno ohrabrenje, poticaj i pomoć u komunikaciji s raznovrsnim medijima.  |
| **dobar (3)** | Učenik treba dodatni poticaj i ohrabrenje u radu. Učenik je ponekad nesiguran u sebe i svoje sposobnosti pa slabije sudjeluje u pojedinim aktivnostima. Djelomično posjeduje osjetljivost za transcendentno. Potrebno je jače zalaganje u različitim oblicima stvaralačkog izražavanja. Povremeno i s djelomičnom pažnjom uključuje se u interpretaciju biblijskih tekstova i simbolike. Samo ponekad i uz poticaj izražava vlastite stavove i mišljenja.  |
| **vrlo dobar (4)** | Uz mali poticaj učenik postiže bolje rezultate. Trudi se postići što bolje rezultate i vrlo je uporan. Samostalan i korektan u različitim oblicima stvaralaštva. Aktivno sudjeluje u različitim aktivnostima i oblicima stvaralačkog izražavanja.  |
| **odličan (5)** | Učenik je vrlo uspješan u scenskom prikazu biblijskih tekstova. Učenik je vrlo uspješan u komuniciranju s raznovrsnim medijima. Učenik posjeduje osjetljivost i otvorenost za transcendentno. Učenik ima posebne sposobnosti za glazbeni izričaj. Učenik je uspješan i kreativan u simboličkom izražavanju. Učenik ima izrazite sposobnosti za likovno izražavanje. Učenik je kreativan i komunikativan. Kod učenika je prisutna sposobnost zamišljanja, asociranja i logičkog povezivanja sadržaja u usmenom izražavanju.  |

U ocjenu Stvaralačkog izražavanja ulazi i vrednovanje pomoću rubrika – plakat, pisani tekst, videozapis, istraživanje, usmenog izlaganja i prezentacije, umne mape…

**KULTURA MEĐUSOBNOG KOMUNICIRANJA**

|  |  |
| --- | --- |
| **dovoljan (2)** | Učenik je često nezainteresiran za komunikaciju s okolinom s učiteljicom i ostalim učenicima. Teško uspostavlja pozitivnu verbalno i neverbalnu komunikaciju s učiteljicom i ostalim učenicima. Ponekad ulazi u sukobe i često ih rješava na negativan način.  |
| **dobar (3)** | Učenik je nesklon izricanju vlastitih mišljenja i stavova. Učenika treba poticati na pozitivnu, verbalno i neverbalnu komunikaciju. Kod učenika treba razvijati pozitivan odnos prema radu i zalaganju na vjeronaučnom susretu. Potrebno je raditi na kulturi slušanja i nenasilnog rješavanja sukoba.  |
| **vrlo dobar (4)** | Učenik svoje mišljenje izražava korektno. Ponekad treba poticaj za suradnju, razgovor i razumijevanje drugih. Učenik rado pomaže drugima. Učenik ima korektan odnos prema sudionicima nastavnog procesa. Učenik vrlo lijepo surađuje s učiteljicom i učenicima.  |
| **odličan (5)** | Aktivno sluša, ima razvijene vlastite stavove i predodžbe. Tolerantan je i poštuje različita mišljenja. Uzornim ponašanjem vrlo pozitivno djeluje na ostale učenike. Učenik je otvoren za suradnju, razgovor i razumijevanje. Rado i s ljubavlju pomaže drugima. Kod učenika je izražena spremnost življenja po vjeri. Svoje mišljenje izražava korektno i s poštovanjem prema drugima. Učenik uvažava druge i prihvaća njihove ideje.  |

U ocjenu iz Kulture međusobnog komuniciranja ulazi i odnos prema ostalim učenicima i djelatnicima u školi te poštivanje Kućnog reda škole.